CELEX: C2005/143/23
Language: lv
Date: 2005-06-11 00:00:00
Title: Lieta C-120/05: Lūgums sniegt prejudiciālu nolēmumu — izteikts ar Finanzgericht Hamburg [Hamburgas Finanšu tiesa] 2005. gada 2. marta rīkojumu lietā Heinrich Schulze GmbH & Co. KG i.L, ko pārstāv likvidatore Ravensberger Honig GmbH, pret Hauptzollamt Hamburg-Jonas

11.6.2005   
            
            
               LV
            
            
               Eiropas Savienības Oficiālais Vēstnesis
            
            
               C 143/16
            
         Lūgums sniegt prejudiciālu nolēmumu — izteikts ar Finanzgericht Hamburg [Hamburgas Finanšu tiesa] 2005. gada 2. marta rīkojumu lietā Heinrich Schulze GmbH & Co. KG i.L, ko pārstāv likvidatore Ravensberger Honig GmbH, pret Hauptzollamt Hamburg-Jonas
   
   (Lieta C-120/05)
   (2005/C 143/23)
   tiesvedības valoda — vācu
   Eiropas Kopienu Tiesā izskatīšanai ir iesniegts Hamburgas Finanšu tiesas lūgums sniegt prejudiciālu nolēmumu, kas izteikts ar 2005. gada 2. marta rīkojumu lietā Heinrich Schulze GmbH & Co. KG i.L, ko pārstāv likvidatore Ravensberger Honig GmbH, pret Hauptzollamt Hamburg-Jonas un kas Tiesā reģistrēts 2005. gada 15. martā.
   Hamburgas Finanšu tiesa lūdz Tiesu lemt par šādiem jautājumiem:
   
                
            
            
               Vai var neņemt vērā Komisijas 1994. gada 30. maija Regulas (EK) Nr. 1222/94 (1) 7. panta 1. punkta trešajā daļā paredzētos dokumentāros pierādījumus un ļaut eksportētājam iesniegt citus pierādījumus par faktiski izmantotajiem produktiem eksportēto preču ražošanā, ja eksportētājs nepārvaramas varas iemeslu dēļ (vairs) nevar iesniegt ar ražošanu saistītos dokumentus?
            
         
                
            
            
               Vai nepārvaramas varas apstākļi paredz arī mazāku pierādīšanas pienākuma apjomu tādā nozīmē, ka eksportētājam ir tikai ticami jāapliecina vai jāpierāda eksportējamo preču ražošanā faktiski izmantotie produkti?
            
         
      (1)  OV L 136, 5. lpp.